b'\n_START_ARTICLE_\nGeorge Beurling\n_START_PARAGRAPH_\nGeorge Frederick Beurling (6. joulukuuta 1921 \xe2\x80\x93 26. toukokuuta 1948) oli kanadalainen Kanadan ilmavoimien (RCAF) h\xc3\xa4vitt\xc3\xa4j\xc3\xa4lent\xc3\xa4j\xc3\xa4 ja h\xc3\xa4vitt\xc3\xa4j\xc3\xa4-\xc3\xa4ss\xc3\xa4._NEWLINE_H\xc3\xa4n saavutti 31 varmistettua henkil\xc3\xb6kohtaista ja yhden jaetun voiton. H\xc3\xa4net palkittiin DFC (Distinguished Flying Cross), DSO (Distinguished Service Order) ja DFM (D. Flying Medal) kahdesti (solki) ansioristeill\xc3\xa4 ja mitalilla. Beurling saavutti suurimman osan pudotuksistaan saksalaisia ja italialaisia vastaan palvellessaan 249. laivueessa Maltan puolustuksessa. H\xc3\xa4n ampui t\xc3\xa4ll\xc3\xb6in alas 27 saksalaista ja italialaista konetta 9.6 - 25.9.1942 v\xc3\xa4lisen\xc3\xa4 aikana mink\xc3\xa4 lis\xc3\xa4ksi todenn\xc3\xa4k\xc3\xb6isi\xc3\xa4 pudotuksia oli 8. Tehokkaana lentoaikana laskettuna aikaa kului kaksi viikkoa. H\xc3\xa4net vapautettiin palveluksesta 16.10.1944 palattuaan Kanadaan._NEWLINE_H\xc3\xa4n sai surmansa 1948 lento-onnettomuudessa Roomassa ollessaan matkalla liittym\xc3\xa4\xc3\xa4n vapaaehtoisena juuri perustetun Israelin valtion ilmavoimiin. Onnettomuutta ep\xc3\xa4iltiin sabotaasiksi koneen r\xc3\xa4j\xc3\xa4hdetty\xc3\xa4 kesken nousun.\n_START_SECTION_\nVaiheita\n_START_PARAGRAPH_\nBeurling oli muiden lapsien tavoin kiinnostunut lent\xc3\xa4misest\xc3\xa4. H\xc3\xa4n p\xc3\xa4\xc3\xa4si mukaan lennolle 10. vuotiaana ja muuan lent\xc3\xa4j\xc3\xa4 j\xc3\xa4rjesti h\xc3\xa4nelle teht\xc3\xa4vi\xc3\xa4 Cartiervillen lentokent\xc3\xa4ll\xc3\xa4. H\xc3\xa4n my\xc3\xb6s antoi Beurlingin kokeilla ohjaimia 12 vuotiaana ja antoi h\xc3\xa4nelle tunteja suostumatta ottamaan niist\xc3\xa4 maksua. 14 vanhana Beurling teki erilaisia pikkut\xc3\xb6it\xc3\xa4 sek\xc3\xa4 rakensi ja m\xc3\xb6i lentokoneiden pienoismalleja ker\xc3\xa4t\xc3\xa4kseen rahaa lentotunteihin muilta opettajilta niiden tuntien lis\xc3\xa4ksi, jotka h\xc3\xa4n sai ilmaiseksi._NEWLINE_Beurling teki ensimm\xc3\xa4isen yksinlentonsa 16. ik\xc3\xa4isen\xc3\xa4. T\xc3\xa4ll\xc3\xb6in h\xc3\xa4n my\xc3\xb6s kuuli, ett\xc3\xa4 Kiina tarvitsi lent\xc3\xa4ji\xc3\xa4 sodassa Japania vastaan. Mainitsematta t\xc3\xa4t\xc3\xa4 h\xc3\xa4n sai vanhemmiltaan luvan lopettaa koulu ja menn\xc3\xa4 t\xc3\xb6ihin rahan ansaitsemiseksi lentolupakirjan suorittamiseen. Beurlingia auttanut Ted Hogan - niminen lent\xc3\xa4j\xc3\xa4 ehdotti Beurlingille pohjoisen kuljetusyhti\xc3\xb6it\xc3\xa4, jotka palvelivat kaivos- ja turkisteollisuutta. Huhtikuussa 1939 h\xc3\xa4n sai lupakirjan ja toukokuussa h\xc3\xa4n teki ansiolent\xc3\xa4j\xc3\xa4n kokeen mutta ei liian nuorena voinut saada lupakirjaa, mutta p\xc3\xa4\xc3\xa4tti aloittaa matkan Kiinaan. H\xc3\xa4net pid\xc3\xa4tettiin matkalla San Franciscoon luvattomasta rajanylityksest\xc3\xa4._NEWLINE_H\xc3\xa4n yritti v\xc3\xa4rv\xc3\xa4yty\xc3\xa4 Kanadan ilmavoimiin, mutta sill\xc3\xa4 ei ollut suunnitelmaa eik\xc3\xa4 koulutusohjelmaa alkaneen sodan varalle. Cartiervilless\xc3\xa4 h\xc3\xa4n kuuli Suomen v\xc3\xa4rv\xc3\xa4\xc3\xa4v\xc3\xa4n lent\xc3\xa4ji\xc3\xa4 ilmavoimiinsa, jos lupakirja oli suoritettuna. Beurling oli alaik\xc3\xa4inen eik\xc3\xa4 saanut is\xc3\xa4lt\xc3\xa4\xc3\xa4n lupaa, mit\xc3\xa4 konsuli vaati allekirjoitukseen. Ted Hogan kehotti Beurlingia suorittamaan lukio-opinnot loppuun samalla kun h\xc3\xa4n antoi lis\xc3\xa4\xc3\xa4 lentotunteja. 1940 Beurling matkusti miehist\xc3\xb6n j\xc3\xa4senen\xc3\xa4 rahtilaivalla Britanniaan liitty\xc3\xa4kseen RAF:n palvelukseen. Siell\xc3\xa4 h\xc3\xa4nen koulutuksensa p\xc3\xa4\xc3\xa4ttyi 7.9.1941_NEWLINE_Beurlingia pidettiin aluksi kurittomana ja h\xc3\xa4n tuli huonosti toimeen muodollisuutta ja lentokuria vaativien esimiesten kanssa. H\xc3\xa4n suhtautui v\xc3\xa4linpit\xc3\xa4m\xc3\xa4tt\xc3\xb6m\xc3\xa4sti luokkayhteiskunnan arvoihin kuten henkil\xc3\xb6n taustaan. H\xc3\xa4n sopeutui huonosti yh\xc3\xa4 enemm\xc3\xa4n ryhm\xc3\xa4toimintaa vaativaan sotilaslent\xc3\xa4miseen. N\xc3\xa4m\xc3\xa4 vaikuttivat vuoden 1944 palveluksesta vapauttamiseen._NEWLINE_H\xc3\xa4n hioi itsen\xc3\xa4isesti lento- ja ampumataitonsa yhten\xc3\xa4iseksi kokonaisuudeksi, mit\xc3\xa4 h\xc3\xa4n piti menestyksens\xc3\xa4 avaimena. Beurlingin havaintokyky oli erinomainen. H\xc3\xa4n saavutti suurimman osan pudotuksistaan ampumalla ennakolla vain lyhyen sarjan. H\xc3\xa4net itsens\xc3\xa4 ammuttiin alas kerran samalla kun h\xc3\xa4n pudotti toverinsa taakse p\xc3\xa4\xc3\xa4seen vihollisen. Beurling haavoittui t\xc3\xa4ss\xc3\xa4 taistelussa ja komennus Maltalla p\xc3\xa4\xc3\xa4ttyi, mist\xc3\xa4 seurasi my\xc3\xb6s lepoaika Gibraltarilla ja Britanniassa. Kuljetuskoneena olleen muunnetun B-24 pommikoneen lasku Gibraltarille ep\xc3\xa4onnistui ja kone putosi mereen. Beurling selviytyi mutta useat Maltan toverit joiden joukossa oli \xc3\xa4ssi\xc3\xa4, saivat surmansa. Beurling palasi Kanadaan miss\xc3\xa4 h\xc3\xa4n kiersi tukikohdissa sek\xc3\xa4 mainosti sotaobligaatioita. Samalla h\xc3\xa4n toipui aliravitsemuksesta vammojensa ohella palaten palvelukseen 1943._NEWLINE_Beurling haudattiin Roomassa, mutta kaksi vuotta my\xc3\xb6hemmin Israelin valtio hautasi h\xc3\xa4net uudelleen Karmel-vuoren hautausmaalle.'